stanford-oval/wikipedia huggingface dataset:
בחינת בגרות (ישראל)
בדיקת הבחינות וערעור > תהליך הבדיקה

הבחינות נבדקות על ידי מעריך, מורה שמלמד את המקצוע בו נערכה הבחינה ומגיש לבגרות במקצוע שהועסק לשם בדיקת בחינות בגרות מטעם משרד החינוך. מעריך לא יבדוק מחברת שנאספה מבית ספר בו הוא מלמד, כדי לשמור על בדיקה אובייקטיבית של הבחינה, זאת באחריות משרד החינוך בתהליך מיון המחברות למעריכים, ובנוסף הבחינה נבדקת בצורה אנונימית (ללא שם הנבחן). מעריכים מקבלים תשלום על כל בחינה שהם בודקים. ברוב המקצועות כל בחינת בגרות נבדקת פעמיים, על ידי שני אנשים שונים, וכל בדיקה נקראת "הערכה". הממוצע בין ההערכות הוא הציון הסופי בבחינה. אם הפער בין שני הציונים גדול מהרגיל (מספר שנקבע מראש בכללי משרד החינוך), מועברת הבחינה לבוחן שלישי מומחה בתחום (המכונה "מעריך בכיר"), אשר בודק אותה פעם שלישית והציון הסופי נקבע על פי בדיקתו. המחברת נבדקת על ידי המורה באמצעות מחוון המפרט את הדרישה מהנבחן בכל שאלה ואת הניקוד על כל חלק בשאלה, כולל הורדת ניקוד על טעויות מסוימות או פרטים שלא צוינו. הנבחן יכול לערער על ציון הבחינה עד 60 יום מתאריך קבלת הציון.
משרד החינוך מעביר את סריקת המחברות לבית הספר על מנת להגיש ערעור על ציון הבגרות. הנבחן והמורה המקצועי עוברים על המבחן ומערערים במידת הצורך.
מחברות הבחינה מועברות לאחסון בארכיון מרכז הבדיקה של בחינות הבגרות לתקופה מוגדרת ומוגבלת. בתום תקופת האחסון, המחברות יועברו לגניזה ממשלתית לתקופה של שנתיים.
באמצעות הטופס שממלא המשגיח בו מוצב הסידור של הנבחנים, נבדקת אפשרות להעתקה. במקרים בהם יש חשד להעתקה או עבירה על "טוהר הבחינות" הנבחן יהיה עלול לקבל "חשד" (במקרים מסוימים כל הנבחנים באותו חדר מקבלים "חשד"). במקרה כזה, אין אפשרות לגשת לבחינה נוספת לתקופה של עד 3 שנים, אלא אם יוסר ה"חשד" על ידי ערעור בכתב.
במקרים מיוחדים ניתנים ציונים חריגים וההיבחנות אינה נחשבת:
333 – צ.מ (ציון מינימלי במתמטיקה, ציון בין 5 ו־14 בשאלון 003 במתמטיקה)
666 – חסם (ציון נמוך מ־5 נקודות)
777 – חשד להעתקה
888 – מעוכב ציון
999 – פסילה עקב העתקה
נבחן הרוצה לשפר את ציונו בשאלון שכבר ניגש אליו (בין אם דווח לו הציון בבחינה או לא) רשאי להירשם לבחינה נוספת, בה בדרך כלל ייגש עם אותו ציון בית ספרי, אך ייתכן שיוכל לקבל ציון בית ספרי חדש (בדרך כלל ניתן לקבל ציון חדש רק בלמידה בקבוצה, כמו תגבורים). הציון הסופי שיילקח לתעודת הבגרות יהיה הגבוה מבין הציונים שקיבל בכל הפעמים שניגש לבחינה באותו שאלון, אלא אם כן קיבל "חשד בהעתקה" (שלא הוסר או הוגדר לבסוף כ"פסילה") באחת הפעמים שנבחן ואז יבוטלו כל הציונים הקודמים. במקרה זה, כל הציונים הקודמים מבוטלים והציונים החל מהבחינה הבאה בה ייבחן באותו שאלון ייחשבו.
בחינות בגרות מתוקשבות

| --- | --- |
 :  ראו גם – מבחן ממוחשב
בחינות בגרות מתוקשבות הופעלו לראשונה בישראל בשנת 1999. בתחילה רק במקצועות אדריכלות, בהם התנהלה הלמידה באמצעות תוכנות שרטוט.
הבחינות המתוקשבות מאפשרות שימושים שונים ביכולות של סביבה מתוקשבת כמו צפייה בסרטונים, הדמיות, שימוש בקובצי אקסל, שימוש במפות אינטראקטיביות, שימוש בכלי עבודה אינטרנטיים מקצועיים (למשל מנוע החיפוש Blast) ועוד. בעזרת גירויים וכלים מורכבים אלה המדמים את אופן הלמידה העכשווי והמוטמעים בבחינה, ניתן למדוד ידע, הבנה, כושר חשיבה ומיומנויות שנרכשו בתהליכי למידה משמעותית.
בשנת הלימודים תשע"ח (2018), התקיימו בחינות בגרות מתוקשבות במקצועות: אזרחות, אנגלית (כולל אנגלית שפה דבורה), ביולוגיה, ביוטכנולוגיה, גאוגרפיה, היסטוריה, כימיה, מוזיקה, ספרות, עברית לדוברי ערבית, תנ"ך, תקשורת וחברה ותיירות. בסך הכל, יותר מ־41,000 תלמידים מ־712 בתי ספר נבחנו בתשע"ח בבחינות בגרות מתוקשבות. החל משנת הלימודים תשע"ז, מתקיימת בחינה מתוקשבת גם ב'אנגלית שפה דבורה' (במקום עם מורה בוחן). בבחינה, אלפי, דמות וירטואלית, "משוחחת" באנגלית עם הנבחנים. בבחינה שלושה חלקים: בחלק הראשון התלמידים עונים על שאלות על עצמם ועל תוכניותיהם לעתיד, בחלק השני הם עונים על שאלות המתייחסות לסרטון שהוצג להם, ובחלק השלישי הם מספרים פרויקט שערכו. התלמידים מקליטים את תשובותיהם ויכולים לערוך אותן לפני ההגשה.
בבחינה הממוחשבת הנבחנים נכנסים לתוכנה באמצעות מספר תעודת הזהות שלהם. נבחן שרשום כזכאי להקלות מסוימות, מקבל אותן באופן אוטומטי. הבחינה הממוחשבת מאפשרת הארכת זמן, הקראת הטקסטים בשאלון, והקלטת תשובה במקום הקלדה או במקום הכתבה לבוחן נייטרלי.
אחד היתרונות של בחינה מתוקשבת הוא האפשרות להוסיף כלים שמסייעים לתלמידים עם לקויות למידה, כגון: הגדלת הגופנים של הטקסטים, האזנה לקריינות מקצועית של השאלות והטקסטים והקלטת התשובות.
בחינות הבגרות המתוקשבות מתבצעות בסביבת הבחינות המתוקשבות iTest.
אקדמיה בתיכון

תוכנית 'אקדמיה בתיכון' פועלת במערכת החינוך בישראל החל משנת הלימודים תשע"ג. תוכנית זו מופעלת בהובלת האגף למחוננים ולמצטיינים והיא מיועדת לתלמידים מצטיינים בחטיבות העליונות, שהם בעלי רצון ויכולת ללמוד גם במסגרת של מוסד אקדמי במהלך לימודיהם בחטיבה העליונה. במסגרת התכנית תלמידי תיכון יוכלו במקצועות מסוימים להמיר למידה בבית הספר והיבחנות בבחינות בגרות בלמידה בקורסים אקדמיים והיבחנות על הנלמד בהם. משרד החינוך קבע 16 מקצועות שבהם אפשר להמיר לימודים בבית הספר ועמידה בבחינות בגרות בקורסים אקדמיים. באחדים מהמקצועות ההמרה מלאה, כלומר הקורסים מחליפים את כל יחידות הבגרות, ובאחרים ההמרה חלקית, כלומר הקורסים מחליפים רק חלק מיחידות הבגרות.
טענות כנגד הבחינה

למידה שאינה משמעותית: למידה לצורך מעבר בחינות תוך התמקדות בחומר אותו יש ללמוד ובמטרה להשיג ציון גבוה ביותר, איננה תורמת ליצירת נוער חושב, סקרן ויצירתי, ולא רק חומר גלם לממוצע הבגרות השנתי בישראל.
בזבוז משאבים יקרים על תהליך ארוך ובלתי יעיל בעליל: תהליך הלמידה לקראת בחינות הבגרות הוא בזבוז של משאבים ואינו תורם להעשרת התלמידים בידע. המורים והתלמידים עסוקים בתהליכי הוראה ולמידה מתישים בכמויות חומר רבות ודחוסות, כאשר לאחר הבחינות התלמידים אינם זוכרים את החומר הנלמד. בנוסף לכך, בחינות הבגרות נערכות לא פעם הרבה לפני סיום שנת הלימודים, ומיד לאחר מכן נפסקת הוראת המקצוע. דבר זה מביא לבזבוז עצום של שעות ההוראה הקבועות במערכת אך אינן מנוצלות.
חוסר מענה לדרישה למיומנויות איכותיות: בשיטה הקיימת לא ניתן מענה למיומנויות הנדרשות והמתבקשות בחברה מתקדמת כמו פיתוח חשיבה ביקורתית, סקרנות, מידענות, חקר, עבודת צוות, יכולת פרזנטציה ועוד.
שוק ציונים לא ערכי, פרוץ וללא גבולות: כל מערכת החינוך הפכה ל"תעשיית" ציונים, כאשר לעיתים קרובות נפרצים גבולות ערכיים ומוסריים, המונעת מעצם הצורך להשיג תוצאות מידיות וגבוהות. במקום לשים את מרכז הכובד על יצירת תהליך מתבקש בלמידה משמעותית, המיקוד הוא בשינון חומר. התוצאה היא אומדן ולא ערך.
דיכוי היצירתיות והיוזמות הלימודיות: השיטה הקיימת מקובעת ואינה משאירה מקום ליצירתיות ויוזמות לימודיות הן מבחינת התלמידים והן מבחינת המורים. מקובעות זו פוגעת בחדוות הלמידה ובחוויה הלימודית.
זילות בית הספר כמקום חינוכי ובעל יכולת הערכה עצמאית לתלמידיו: בשיטה הקיימת אין משמעות להערכה הבית־ספרית ולסטנדרטים הקבועים על ידי בית־הספר. במצב הקיים בית הספר הוא "צינור" להעברת ידע לשם מעבר בחינות הבגרות ותו לא.
ראו גם

בחינה
בית ספר
הבחינה הפסיכומטרית
מבחן התאוג'יה
מבחן חוץ
מדידה והערכה בחינוך פורמלי
מבחן ממוחשב
מיצ"ב
מקצועות חובה
תעודת בגרות
מסלול אקדמי עוקף בגרות
עבודת גמר תיכונית בישראל
ישראל עולה כיתה
תוכנית הליבה
לקריאה נוספת

רחלה שיפר, מכל הבחינות, היבטים חברתיים של תעודת הבגרות, הוצאת ידיעות ספרים, 2017
הערות שוליים

↑  יובל וורגן, מקצועות הבחירה לבגרות, כנסת ישראל
↑  אור קשתי, המדפיס הממשלתי: משרד החינוך לא מגיה בחינות הבגרות, באתר הארץ, 9 ביוני 2009
↑  תנאים לקבלת זכאות לתעודת בגרות
↑  חוברת השאלונים
↑   הדרכה מקוונת בנושא חידושים בבגרויות - מועד חורף תשע"ח 11/09/2017, סרטון  באתר יוטיוב
↑  ניהול חדרים, הפקת מדבקות בחינה וטופס 9502, משרד החינוך
↑  בחינות הבגרות שנת הלימודים תשע"ח (2018), משרד החינוך
↑  הפקת טופס 9502 ממוחשב, משרד החינוך
↑  זימון בחינות בגרות לנבחנים אקסטרנים
↑  הוראה, למידה והערכה – על יסודי, משרד החינוך
↑  בחינות בגרות – פורטל לימודים
↑  לממש את הפוטנציאל גם מעבר לים, האוניברסיטה הפתוחה
↑  רויטל בלומנפלד‏, אחרי הדלפת הבגרויות - נהלים חדשים: התלמידים ייסגרו כשעה בכיתות, באתר וואלה, 13 במאי 2015
↑  יעל ברנובסקי, בזכות סורק חדש: ציונים לבגרויות - במהירות שיא, באתר ישראל היום, 11 בינואר 2016
↑  תומר ולמר, סיוט כפול: מבחן הבגרות אבד וצריך להיבחן שוב, באתר ynet, 4 במרץ 2011
↑  חוזר בחינות בגרות סרוקות – משרד החינוך
↑  בעלי לקות למידה? אתם זכאים להקלות הבאות
↑  ד"ר יואל ליברמן, בחינת בגרות מתוקשבת בתנ"ך לנבחנים עם ליקויי למידה – ממקור ראשון, באתר http://evaluation.cettalk.co.il/, ‏25 בנובמבר 2010 (ארכיון)
↑  טוהר הבחינות
↑  רויטל בלומנפלד‏, ירוק, צהוב ואדום: כך ייאבקו בהעתקות בבגרויות, באתר וואלה, 19 באוקטובר 2014
↑  משרד החינוך גיבש מעטפת רחבה יותר של מענים להפעלת בחינות הבגרות, משרד החינוך
↑  שחר חי ואלכסנדרה לוקש, מהמדפיס לבתיה"ס: מאיפה הודלפה הבחינה?, באתר ynet, 12 במאי 2015
↑  ממלאי תפקיד בעת קיום הבחינות
↑  נוהלי השגחה
↑  ‏שקלול דיפרנציאלי, אתר משרד החינוך
↑  החזרת מחברות בחינה לאחר מועד קיץ תשע"ג (2013)
↑  תשעה/9ד 4.3-38 טוהר הבחינות
↑  פרסום ציוני בגרות במנב"סנט – מדריך למשתמש, משרד החינוך
↑  נועם (דבול) דביר, חשיפה: בחינת הבגרות באנגלית עושה אפגרייד, באתר ישראל היום, ‏10 במאי 2018
↑  הערכת התכנית אקדמיה בתיכון, נובמבר 2016, משרד החינוך
↑  אקדמיה בתיכון - לימודים אקדמיים בחטיבה העליונה, האגף לתלמידים מחוננים ומצטיינים במשרד החינוך
↑  המרת בגרויות, האוניברסיטה הפתוחה
↑  בחינות הבגרות – הצעה לביטול הבחינות (נוסח סופי)
| בחינת הבגרות בישראל |
| --- | --- | --- |
| מקצועות חובה | אזרחות • אנגלית • היסטוריה • לשון • מתמטיקה • ספרות • תנ"ך |  |
| ראו גם | תעודת בגרות |  |
דוח בחינה (טופס 9502) לתיעוד סדר הישיבה
הטופס הוחלף בטופס ממוחשב ב־2018, לאחר פיילוט שהופעל במספר מצומצם של בתי ספר, המנופק יחד עם סדר ישיבה קבוע מראש לנבחנים
על כריכת מחברת הבחינה מופיעות הנחיות לנבחן ומקום להזנת מידע לזיהוי הנבחן, השאלון בו נבחן ושרשור של מחברות נוספות (נועד למקרים בהם נבחן זקוק לגליונות כתיבה נוספים)
גרסה ישנה[דרושה הבהרה] לכריכת המחברת
גיליון כתיבה במחברת מכיל שוליים מודגשים שמגדירים את גבול הסריקה, מזהה של המחברת ומספר עמוד
שאלון ומחברת בחינה
על מחברת הבחינה מודבקות מדבקת הנבחן ומדבקת השאלון
מיקודית באזרחות
גרי מנדלבאום

| --- | --- |
 תוכנית טלוויזיה:  הפיג'מות   הפיג'מות בקפה קר סול   הפיג'מות במופע של דובל'ה   מנדלבאום בלש פרטי
 הופעה ראשונה:  הפיג'מות עונה 1 פרק 1: "איך הכול התחיל"
 הופעה אחרונה:  הפיג׳מות - איחוד בבידוד (2020)
 גילום הדמות:  יניב פולישוק
 מידע
 שם אמיתי:  גרשון מנדלבאום
 כינויים:  גרי המבורגרי גרי מנדלבאום גרי ג'רי
 סטטוס:  נשוי
 תאריך לידה:  1963 (משוער)
 מקום לידה:  פתח תקווה
 מין:  זכר
 מקצוע:  בעל המבורגרייה   חוקר פרטי
 דת:  יהדות
 אזרחות:  ישראלית
 מקום מגורים:  תל אביב-יפו
 דמויות קשורות
 משפחה:  שפרה מנדלבאום (אשה)   רוני מנדלבאום (בת)   שייקה מנדלבאום (בן)   פולי מנדלבאום (בן)   גברי מנדלבאום (בן)
 אויבים:  שמעון צמחוני
 
יניב פולישוק במהלך גילום הדמות בהופעה באוקטובר 2011
גרשון (גרי) מנדלבאום הוא דמות בדיונית שהופיעה בקומדיות המצבים "הפיג'מות", "הפיג'מות בקפה קר סול", "הפיג'מות במופע של דובל'ה" ו"מנדלבאום בלש פרטי". הדמות מגולמת על ידי יניב פולישוק. מאופיין בהתנהגות ממורמרת וילדותית.
אפיון

גרי מנדלבאום סובל מהקרחה, לובש תמיד גופייה לבנה, מעליה אותה חולצה מכופתרת אפורה (שבעברה הייתה לבנה), ומכנסיים שחורים. בצעירותו היה לו שיער גולש.
מנדלבאום ידוע כאדם קמצן, עקשן, רודף בצע וילדותי. כמו כן, מביע רגשות מרמור ואובדנות. בעל גישה פרימיטיבית לגבי טכנולוגיה. סובל מהיפוכונדריה.
מנדלבאום מתעניין בגאולוגיה. בפרק "פרדי על הבוקר" בעונה הרביעית צוין שהוא מעריץ של שלישיית "כמו צועני".
משפחה > משפחה גרעינית

שפרה מנדלבאום – אשתו של גרי. ידועה כאישה בוטה, קשוחה וגדולת ממדים. גרי נוטה לציית לה מתוך פחד. דמותה גולמה פעמים בודדות, על ידי ליאת אחירון, במפגש בטרם הנישואים, בפעם השנייה על ידי ויקה פינקלשטיין, ופעם נוספת על ידי גלית גוטמן. גרי נוהג לכנותה "מיפלצת".
רוני מנדלבאום – בתו הבכורה של גרי. בצעירותה מבלה את זמן הפנאי שלה בהמבורגרי. דמותה מגולמת ברוב הסדרות בהן גולמה הדמות של גרי. נהוגה בפי אביה "רונקיפליץ". מגולמת על ידי השחקנית אלי קרן־אסף.
שייקה (ישעיהו), פולי (פוליאל) וגברי (גבריאל) מנדלבאום – נקראים על שמות חברי הגשש החיוור. שייקה ידוע בלקויות הלמידה שלו ומצטייר כילד בעייתי ולא רצוי  פולי הוא הבן האהוב על גרי תמים וטוב לב וגברי אוהב לשיר ופעם אחת היה זמר ללהקת הפיג'מות. מגולמים על ידי שון גיטלמן בגרסאות הבוגרות שלהם.
פישמן מנדלבאום – אביו של גרי. אדם זקן ועקשן שנהג לגור בבניין מעל ההמבורגרי. מגולם על ידי טוביה צפיר.
רותה מנדלבאום – אמו של גרי. גרה בצעירותה בבניין מעל ההמבורגרי. הייתה חברה בלהקה כושלת יחד עם ברכה קירשנברג, השכנה. מגולמת למשך מספר שניות בסדרה הפיג׳מות.
ברי מנדלבאום – אח תאום של גרי. מאופיין כנוכל. מגולם על ידי יניב פולישוק בתפקיד כפול.
צאלונית מנדלבאום – אחותם הצעירה של גרי וברי. מדריכה ראשית בקייטנה באילת. גם היא מגולמת על ידי פולישוק. הופעתה היחידה היא במופע "צחוק של הרפתקה".
משפחה > משפחה מורחבת

קובי פרג' – אחיין של גרי. חבר בלהקת הפיג'מות שחבריה מתארחים רבות בהמבורגרי. מגולם על ידי קובי פרג'.
דנה פרידר – אחיינית (בת אחותה) של שפרה. נשלחת על ידי שפרה לעבוד בהמבורגרי כבוגרת תואר למנהל עסקים. חברה בלהקת הפיג'מות שחבריה מתארחים רבות בהמבורגרי. מגולמת על ידי דנה פרידר.
אתי פולישוק – דודה של גרי. הייתה מורה להתעמלות בבית ספר "הס" בפתח תקווה בו למד גרי. בזכות מעמדה הצליח לסיים את לימודיו. מגולמת על ידי אתי פולישוק.
ביוגרפיה בדיונית

מנדלבאום גדל בפתח תקווה ולמד בבית ספר "הס" בעיר. הצליח לסיים את לימודיו בזכות דודתו אתי פולישוק (מגולמת בידי אתי פולישוק). בעודו תלמיד היה יושב ראש מועצת תלמידים. הוביל תפקיד זה במשך כשבועיים, עד שנתפס מבלה עם התלמידה שפרה בוימפלד, אותה הכיר בתקופת הלימודים, ביחידות בחדר המנהל, מה שגרם להדחתו.
מנדלבאום היה סולן בלהקת רוק שהקים יחד עם חברו ללימודים, עודד מנשה (דמות המגולמת על ידי עודד מנשה).
באוקטובר 1984 הציע לשפרה נישואים, על פי גישה אחת. לעומת גישה אחרת על פיה בשנת 1982 כבר נישא לה. במסגרת הנישואים הקים משפחה - רוני (אלי קרן-אסף) הבת הבכורה, ושייקה, פולי וגברי, שלישיית בנים זהה.
בבגרותו החל לעבוד במסעדת "המבורגרי", המבורגרייה ברחוב מזא"ה 17 פינת מאפו בתל אביב. איכות המזון במסעדה ירודה ועל כן העסק נחשב כושל וכמעט נטול הכנסות ולקוחות.
בשנת 2004 התמודד לראשות העיר תל אביב.
בשנת 2006 מת מנדלבאום לאחר שאכל מאחת הנקניקיות הנמכרות במסעדתו. בשנת 2008 חזר לחיים.
בין העונה החמישית לשישית של הסדרה הפיג'מות פתח סוכנות בילוש מצליחה. הפעילות מתועדת בסדרה "מנדלבאום בלש פרטי". בין עונות אלה ההמבורגרי היה סגור בשל הרעלת פימו של פקח מטעם משרד הבריאות, לאחר שאכל נקניקיה בהמבורגרי.
אויבים

עוד בהיותו נער, במסגרת בחירות לראשות מועצת התלמידים, רכש אויב, שמעון צמחוני (ניר רון), בהן ניצח מנדלבאום. באותה תקופה אהבו מנדלבאום וצמחוני את אותה נערה, שפרה בוימפלד, שבעתיד נישאה למנדלבאום, מה שהוסיף ליריבות ביניהם.
מאז ההפסד של צמחוני, הוא מנסה להתנקם במנדלבאום בהזדמנויות שונות בחיים, דבר שבא לידי ביטוי בפרק ייחודי בכל עונה של הפיג'מות החל מעונה 3, "צמחוני נגד מנדלבאום", וכן גם בסדרת הבת, מנדלבאום בלש פרטי. היריבות מתגלה לראשונה בסדרה הפיג'מות, כאשר צמחוני מנסה להתמודד לראשות עיריית תל אביב-יפו במערכת בחירות של שנת ה'תשס"ד (2004), אך מנדלבאום בתגובה מחליט לרוץ גם הוא לראשות העירייה. השניים מחבלים בתעמולה אחד של השני, ולבסוף אף אחד מהשניים לא זכה, אך אירוע זה הוסיף ליריבות.
כעבור תקופה צמחוני מתקבל לתפקיד ציבורי בעיריית תל אביב, מנהל מחלקת גבייה, במסגרתו נחשף לתוכניות הקמה של מערכת רכבת שצפויה לעבור בסמוך להמבורגרייה של מנדלבאום. צמחוני חומד במיקום האסטרטגי של ההמבורגרייה במזא"ה פינת מאפו, ומפעיל לחץ על מנדלבאום באמצעות דוחות ועבודות יזומות באזור ההמבורגרייה כדי לגרום למנדלבאום למכור לו את המקום. המזימה של צמחוני נחשפת וצמחוני נאסר לתקופה של כשנה. לאחר שחרורו, צמחוני שב ומנסה להפעיל לחץ על מנדלבאום באמצעות רכישת עסק מול ההמבוגרייה שלו, "הצמחו-בורגר", בתקווה שהתחרות והקשרים שלו יביאו את מנדלבאום לייאוש ולאילוץ סגירת המקום, אך גם הפעם המזימה נכשלת.
בתקופתו של מנדלבאום כבלש פרטי מגיע צמחוני במסווה של מרסס למשרד החקירות של מנדלבאום, שם ניסה להרעיל את מנדלבאום למוות. מנדלבאום נכנס למצב של קומה ובדרך נס מתעורר. בעקבות ניסיון ההרעלה נכנס צמחוני לכלא ומשתחרר כשנה אחרי.
ההתנצחות המתועדת האחרונה בין השניים התרחשה בשנת 2015 כאשר צמחוני שוב מנסה לגזול ממנדלבאום את ההמבורגרי על ידי כך שמחתים את גרי על חוזה ללא ידיעתו, לפיו האחרון לווה כסף עם ריבית שעתית וחייב להחזיר אותו תוך 24 שעות, ולא - ההמבורגרייה תעבור לבעלות המלווה. העסק כמעט מצליח עד שמתגלה כי ההמבורגרי חכור, ולא ניתן למכור ערך חכור.
השפעה

הדמות צברה פופולריות רבה בקרב הנוער הישראלי. הפכה ל"קאלט" כך שמשפטים שלה מצוטטים כחלק מהשיח היומיומי.
גילומים > טלוויזיה > סדרות

הפיג'מות (2003-2015)
הפיג'מות בקפה קר סול (2007-2008)
הפיג'מות במופע של דובל'ה (2009)
מנדלבאום בלש פרטי (2009-2010)
גילומים > טלוויזיה > תוכניות

התכנית (2016) - תוכנית בערוץ הראשון המהווה מחווה לתוכניות הילדים והנוער הישראלית משנות ה-70, ה-80 וה-90.
גילומים > מופעים

הפיג׳מות - המחזמר (2003)
צחוק של הרפתקה (2010) - מופע של יובל המבולבל בשיתוף עם יניב פולישוק.
המופע של גרי מנדלבאום (2010) - מופע עם דמותו של גרי כשעלילתו מתרחשת כשמשפחתו נוסעת לביקור קרובים והוא מעביר את הזמן עם הקהל עד לשובם.
גרי מנדלבאום - בלי אחים קטנים! (2014) - מופע סטנד-אפ לילדים עם דמותו של גרי.
עודד פז והקסדות (2021-הווה) - מופע עם שירים מהסדרה "הפיג'מות" בביצועים מחודשים של עודד פז והרכב הקסדות, ואומנים אורחים, כשיניב פולישוק בדמות גרי ביניהן.
הערות שוליים

↑  בסדרה הפיג'מות
↑  בסדרה "מנדלבאום בלש פרטי"
↑  פרק 200 של הסדרה "הפיג'מות" (בפרק זה כל הדמויות בסדרה בשחקנים אחרים
↑  סוף העונה הרביעית של הסדרה הפיג'מות
↑  תחילת העונה החמישית של הסדרה הפיג'מות
↑  דינה גלוכמן, תהיו נינוחים: מילים מהסדרות שנכנסו ללקסיקון שלנו, באתר פרוגי, 27 ביוני 2017
↑  הללי שפנצר‏, "אני באתי בשביל המוזיקה!", צעק עודד פז על הבמה. אלא שהקהל בא מסיבה אחרת, באתר וואלה, 29 באוקטובר 2021
אחוות הצלב

אחוות הצלב (ברומנית: Frăţia de Cruce) היה ארגון נוער וצעירים לגיונרים, שקדם לייסוד התנועה הלגיונרית. קורנליו זליה קודריאנו החליט על הקמת הארגון ב-8 בנובמבר 1923, בעת שהיה חבוש בבית סוהר וקרשט - באותה תקופה קודריאנו היה פעיל של ליגת ההגנה הלאומית-נוצרית.
אחוות הצלב נועדה להכין את הצעירים להיות, כדברי קודריאנו, "חיילים טובים ברומניה עתידית". חברי האחוות היו תלמידים, סטודנטים וצעירים באופן כללי, שחונכו ברוח לאומית ונוצרית אורתודוקסית.
כארגון הנוער של ליגת ההגנה הלאומית-נוצרית, אחוות הצלב היו אמורות לשאת את השם Arhanghelul Mihail (רב המלאכים מיכאל), אולם לאחר התפצלות המפלגה החליט קודריאנו להקים מפלגה משלו בשם Legiunea Arhanghelul Mihail (לגיון רב המלאכים מיכאל) עם תנועת נוער בשם Frăţia de Cruce (אחוות הצלב).
המנהיג הראשון של אחוות הצלב היה יון מוצה, השני מיכאי סטלסקו והשלישי גאורגה איסטרטה, שגם פרסם ב-1937 ספר בשם Frăţia de Cruce.
לנולין

לנולין (באנגלית: Lanolin) הוא חומר צהוב ושומני, המופרש מבלוטות חלב שעל העור של בעלי חיים צמריריים, דוגמת כבשים, המונע מטיפות מים להצטבר בתוך הצמר שלהם.
לנולין משמש כחומר גלם עיקרי במשחות לעור, וכחומר דוחה ומגן מפני מים במגוון רחב של שימושים. החומר מופק ממספר זנים של כבשים אשר מפרישות כמות גדולה של החומר לצמר שלהם. על מנת למצות את החומר סוחטים את הצמר באמצעות מכבש (אנ').
הרכב כימי

לנולין מורכב מתערובת של כולסטרול ומספר אסטרים של חומצות שומן שונות. לנולין לא מעובד (לנולין לשימושים שונים שאינם פרמצבטיים) מכיל גם תרכובות כוהלים שונות אשר ידוע שהן גורם אלרגני לאנשים מסוימים. ישנם מחקרים המעידים על נוכחות חומרי אנטיביוטיקה מסוימים ואף קוטלי חרקים שונים בלנולין, שמקורם בתזונה ובתוספים שניתנו לכבשים. לנולין איננו מסיס במים אך יוצר במים אמולסיה.
שימושים

בתעשיית התרופות לנולין משמש כבסיס להכנת משחות שונות. לנולין בדרגת ניקיון רפואית ונגזרותיו נחשבים לחומרים בטוחים לשימוש חיצוני על ידי ה-FDA. בדרגת ניקיון רפואית לנולין הוא חומר היפואלרגני וסטרילי המשמש כחומר גלם למשחות עור, לריכוך ולהקלה במקרים של יובש או פגיעה בעור. כך, למשל, הוא משמש לריפוי נשים מיניקות שפטמותיהן נפצעו במהלך ההנקה.
בדרגת ניקיון זו משמש החומר גם לטיפול ביובש בשפתיים, תפרחת חיתולים, עור יבש או מגרד, לטיפול בעור כף הרגל, חתכים שטחיים, כוויות שטחיות ושפשופים בעור.
בתעשייה הקוסמטית הוא משמש לריכוך ולמניעת יובש בעור. במספר רב של מוצרים לגילוח משתמשים בלנולין לריכוך הזיפים והעור. השימוש בלנולין כחומר בסיס להכנת משחה נפוץ מאוד שכן הוא נספג במהירות ובקלות בעור ומאפשר העברה מהירה של החומר הפעיל אותו הוא נושא.
בתעשייה, לנולין משמש כחומר מונע קורוזיה שכן בנוכחותו מים נדחים מפני השטח של מתכות עליהן הוא נמרח ובכך נמנעת התפתחות קורוזיה. ללנולין גם יכולת חדירה, סיכוך והגנה על מתכות, עץ, גומי ומוצרי פלסטיק שונים והוא מיוצר לשם כך הן כנוזל והן כמוצק.
שימוש נוסף בלנולין הוא לריכוך מוצרי עור שונים, כך למשל שחקני כדור בסיס (בייסבול) נוהגים לרכך את הכפפות שלהם על ידי מריחתן בקרם גילוח המכיל לנולין. הוא משמש כמרכיב דוחה מים ומרכך במשחות נעליים.
תהליך הייצור של לנולין

מן הצמר של כבשה אחת מזן מרינו ניתן להפיק כ-250–300 מיליליטר של לנולין גולמי. החומר מופק על ידי רחיצת הצמר במים חמים ובסבון מיוחד. התשטיפים של הצמר מופרדים באמצעות צנטריפוגה, ומתקבל חומר צהבהב, דמוי גריז, בעל ריח אופייני ונקודת התכה הנעה סביב 38 מעלות צלזיוס. הלנולין הגולמי הוא כהה, צמיג ושמנוני. בתצורה זו יש לו שימושים שונים, אך עבור רוב השימושים, בכללם השימושים לרפואה וקוסמטיקה, דרוש עיבוד נוסף, שהופך את החומר לטהור יותר ומשנה את צבעו.
הערות שוליים

↑  Amit Sengupta and Jagadananda Behera, Comprehensive view on chemistry, manufacturing and applications of lanolin extracted from wool pretreatment, American Journal of Engineering Research (2014) pp. 33–43
משחת לנולין, אשר משמשת נשים מניקות לריפוי פטמותיהן, אשר נפצעות כתוצאה מההנקה
היחידה ללוחמה לא ג'נטלמנית

| --- | --- |

 בימוי:  גאי ריצ'י 
 הופק בידי:  איוון אטקינסון, ג'רי ברוקהיימר, צ'אד עומאן 
 תסריט:  גאי ריצ'י, Eric Johnson, Arash Amel, Paul Tamasy 
 שחקנים ראשיים:  הנרי קאביל (גאס מארץ'-פיליפס) הירו פיינס-טיפין (גרהם הייז) קרי אלווס (קולין גובינס) אלכס פטיפר (ג'פרי אפליארד) פרדי פוקס (איאן פלמינג) אלן ריצ'סון (אנדרס לאסן) אייסה גונזלס (מרג'ורי סטיוארט) הנרי גולדינג הנרי זגה דני ספאני טיל שווייגר באבס אולוסאנמוקון בפסקה זו רשומה אחת נוספת שטרם תורגמה 
 מוזיקה:  כריסטופר בנסטד 
 צילום:  אד ויילד 
 מדינה:  ארצות הברית, הממלכה המאוחדת 
 חברת הפקה:  סרטי ג'רי ברוקהיימר, Black Bear Pictures 
 חברה מפיצה:  ליונס גייט אנטרטיינמנט, אמזון פריים וידאו 
 הקרנת בכורה:  19 באפריל 2024 
 שפת הסרט:  אנגלית 
 סוגה:  סרט ריגול, סרט שמבוסס על ספרים, סרט פעולה, סרט מלחמה, סרט דרמה, סרט קומדיית פעולה 
 תקופת התרחשות:  מלחמת העולם השנייה 
 אתר רשמי
 דף הסרט ב־IMDb
 
היחידה ללוחמה לא ג'נטלמנית (באנגלית: The Ministry of Ungentlemanly Warfare) הוא סרט קומדיית ריגול ופעולה בבימויו של גאי ריצ'י, המבוסס על הספר "הלוחמים הסודיים של צ'רצ'יל: סיפורם האמיתי והנפיץ של הכוחות המיוחדים חסרי המעצורים במלחמת העולם השנייה" מאת דמיאן לואיס (אנ') משנת 2014. הסרט מציג גרסה בדיונית של אחד המבצעים (המבוסס על מבצע פוסטמסטר) שביצעה מנהלת המבצעים המיוחדים (SOE) בתקופת מלחמת העולם השנייה.
הסרט יצא לאקרנים בארצות הברית ב-19 באפריל 2024.
רקע

"היחידה ללוחמה לא ג'נטלמנית" הוא כינוי ליחידת קומנדו שהוקמה על ידי וינסטון צ'רצ'יל, ראש ממשלת בריטניה, ואיאן פלמינג, איש מודיעין ולימים הסופר שיצר את דמותו של ג'יימס בונד. צ'רצ'יל היה נחוש לזנוח את כללי הלוחמה הישנים של המאה ה-19 ולהסתגל ללוחמה המודרנית, תוך שימוש בכל האמצעים הדרושים כדי להביס את אויביה של בריטניה. היחידה משכה אליה מגוון של תמהונים ופורעי חוק, ממציאים ולוחמים שהפגינו כישרונות, שחשבו מחוץ לקופסה ושלעולם לא יזכו להערכה מהחברה הבריטית.
לחיילי היחידה שלחמו מאחורי קווי האויב היה סיכוי קטן לחזור, ומשימותיהם תוכננו כך שהלוחמים יוכלו לזרוע הרס רב ככל האפשר לפני מותם הסביר. רבים מצאו שם את מותם, כך שסיפוריהם נותרו עלומים במשך עשרות שנים.
סיפורם של חיילי הקומנדו האלו הובא בספרו של דמיאן לואיס שעליו מבוסס הסרט.